Armand Hammer

Armand Hammer (født 21. mai 1898 i New York, død 10. desember 1990) var en amerikansk forretningsmann og filantrop. Han var administrerende direktør for oljeselskapet Occidental Petroleum i flere tiår, men var også kjent for sin kunstsamling og sine tette forbindelser til Sovjetunionen. Han skapte seg en stor personlig formue og finansierte mange kulturelle og humanitære formål. Hammer dukket ofte opp på TV for å kommentere internasjonale relasjoner eller propaganderte for forskning for å finne en kur mot kreft. Per 2008 har Hammer vært gjenstand for fem biografier. 

Mens Hammer studerte medisin ble hans far dømt til fengsel og hans brødre tok over familiebedriften. I 1921 reiste Hammer til Sovjetunionen, en reise som varte til slutten av 1930. Selv om hans karriere innen medisin var kort ble hammer ofte omtalt som "Dr. Hammer". Hammers intensjoner for å reise til Sovjetunionen i 1921 har vært debattert siden den gang. I sin søknad om pass, uttalte Hammer at han kun aktet å besøke Vest-Europa. J. Edgar Hoover i justisdepartementet mente dette var løgn, men Hammer fikk lov til å reise likevel. Etter hjemkomsten til USA, gikk Hammer inn i et variert utvalg av forretninger, kunst, kultur og humanitære bestrebelser, inkludert å investere i amerikanske oljeutvinning. 

Politisk var Hammer en trofast tilhenger av Det republikanske partiet. Han donerte $ 54 000 i valgkampbidrag til Richard Nixons presidentvalgkamp. Senere sa han seg skyldig etter anklager om at en av disse donasjonene hadde blitt gjort ulovlig, og han fikk prøvetid og en bot på$ 3000. Han ble senere benådet av USAs president George H.W. Bush. I 1986 anslo Forbes Magazine hans formue til å være verdt cirka 200 millioner dollar. Hammer gjorde en gjesteopptreden i en episode av The Cosby Show i 1988.

Hammer samlet mye på kunst, og sammen med sin bror Victor, eide han av den berømte "Hammer Galleries" i New York City. Hammer var en kjent filantrop, og han støttet flere institusjoner tilknyttet utdanning, medisin og kunst. Blant hans legater er Armand Hammer United World College of the American West (nå generelt kalt UWC-USA, er en del av United World Colleges). Ved tidspunktet for hans død, hadde Hammer blitt tildelt Sovjetunionens Order of Friendship of People, US National Medal of Arts (1987), Frankrikes Legion of Honor, den italienske Grand Order of Merit, Sveriges kongelige Order of the Polar Star, Østerrikes Knight Commander Cross, Pakistans Hilal-i-Quaid-Azam Peace Award, samt Belgias Order of the Crown. Hammer hungret etter en Nobels fredspris, og ble gjentatte ganger nominert til en, blant annet av Israels statsminister Menachem Begin, men han vant den aldri. 

Hammer giftet seg tre ganger, først i 1927, til en russisk skuespiller, Olga Von Root. I 1943 ble han gift med Angela Zevely. I 1956 giftet han seg med den rike enken Frances Barrett, og de forble gift frem til hennes død i 1989. Hammer fikk bare ett barn, sønnen Julian Armand Hammer, som han fikk med sin første kone. Hammer døde, 92 år gammel, av benmargskreft i desember 1990 i Los Angeles. Han ble begravet i Westwood Village Memorial Park Cemetery. Hans sønnesønn er forretningsmannen Michael Armand Hammer og hans oldebarn er skuespiller Armie Hammer.

Referanser

Litteratur 
 Dark Side of Power: The Real Armand Hammer, av Carl Blumay, Simon & Schuster, 1992, ISBN 978-0671700539

Forretningsfolk fra USA
Filantroper fra USA
Kunstsamlere
Personer fra New York City
Mottakere av prisen for frihet fra frykt (Four Freedoms Award)